# ประกาศกระทรวงการคลัง

## เรื่อง ขยายกำหนดเวลาการยื่นรายการและชำระภาษีอากรหรือนำส่งภาษีให้แก่

## ผู้มีหน้าที่เสียภาษีหรือนำส่งภาษีในท้องที่ที่เกิดภัยพิบัติ (ฉบับที่ ๑๐)

 โดยที่ได้เกิดภัยพิบัติอุทกภัยในท้องที่บางจังหวัดทางภาคใต้ของประเทศไทย เป็นเหตุให้ผู้มีหน้าที่เสียภาษีหรือนําส่งภาษีในท้องที่ไม่อาจประกอบกิจการได้ตามปกติ และไม่สามารถยื่นรายการ และชําระภาษีอากรหรือนำส่งภาษีภายในกําหนดเวลาที่ประมวลรัษฎากรกำหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบ จากเหตุภัยพิบัติไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอำนาจตามมาตรา ๓ อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นรายการและชําระภาษีอากรหรือนำส่งภาษีตามประมวลรัษฎากรให้แก่ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจาก เหตุภัยพิบัติ ดังต่อไปนี้

 ข้อ ๑ ให้ขยายกำหนดเวลาการยื่นรายการและชำระภาษีอากรหรือนำส่งภาษีให้แก่ผู้มีหน้าที่
เสียภาษีหรือนำส่งภาษีในท้องที่ความรับผิดชอบสำนักงานสรรพากรภาค ๑๑ ดังต่อไปนี้

 (๑) สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่นครศรีธรรมราช

 (๒) สำนักงานสรรพากรพื้นที่สาขาในสังกัดสำนักงานสรรพากรพื้นที่สุราษฎร์ธานี ๑ จำนวน ๑๔ แห่ง ได้แก่ สำนักงานสรรพากรพื้นที่สาขาเมืองสุราษฎร์ธานี สำนักงานสรรพากรพื้นที่สาขากาญจนดิษฐ์ สำนักงานสรรพากรพื้นที่สาขาดอนสัก สำนักงานสรรพากรพื้นที่สาขาไชยา สำนักงานสรรพากรพื้นที่สาขาท่าชนะ สำนักงานสรรพากรพื้นที่สาขาคีรีรัฐนิคม สำนักงานสรรพากรพื้นที่สาขาพนม สำนักงานสรรพากรพื้นที่สาขาท่าฉาง สำนักงานสรรพากรพื้นที่สาขาบ้านนาสาร สำนักงานสรรพากรพื้นที่สาขาบ้านนาเดิม สำนักงานสรรพากรพื้นที่สาขาเคียนซา สำนักงานสรรพากรพื้นที่สาขาเวียงสระ สำนักงานสรรพากรพื้นที่สาขาพระแสง และสำนักงานสรรพากรพื้นที่สาขาพุนพิน

 (๓) สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่สุราษฎร์ธานี ๒

 ข้อ ๒ ให้ขยายกําหนดเวลาการยื่นรายการและนําส่งภาษีตามมาตรา ๓ เตรส มาตรา ๕๒ มาตรา ๕๙ มาตรา ๖๙ ทวิ มาตรา ๗๐ มาตรา ๗๐ ทวิ มาตรา ๘๓/๕ มาตรา ๘๓/๖ และมาตรา ๘๓/๗ แห่งประมวลรัษฎากร สำหรับกรณีที่จะต้องยื่นรายการและนำส่งภาษี ดังต่อไปนี้ ออกไปเป็นภายในวันที่ ๓๑ มกราคม พ.ศ. ๒๕๖๘

 (๑) ท้องที่ตามข้อ ๑ (๑) สำหรับเดือนภาษีพฤศจิกายน พ.ศ. ๒๕๖๗ ซึ่งจะต้องยื่นรายการ และนำส่งภาษีภายในวันที่ ๙ ธันวาคม พ.ศ. ๒๕๖๗ หรือที่ได้รับการขยายกำหนดเวลาดังกล่าวออกไปเป็นภายในวันที่ ๑๖ ธันวาคม พ.ศ. ๒๕๖๗ สำหรับการยื่นรายการและนำส่งภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗ แล้วแต่กรณี

/ (๒) ท้องที่ ...

 (๒) ท้องที่ตามข้อ ๑ (๒) และ (๓) สำหรับเดือนภาษีพฤศจิกายน พ.ศ. ๒๕๖๗ ที่ได้รับการขยายกำหนดเวลาการยื่นรายการและนำส่งภาษีออกไปเป็นภายในวันที่ ๑๖ ธันวาคม พ.ศ. ๒๕๖๗ สำหรับการยื่นรายการและนำส่งภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗

 ข้อ ๓ ให้ขยายกําหนดเวลาการยื่นรายการและชำระภาษีสำหรับบริษัทหรือห้างหุ้นส่วนนิติบุคคลตามมาตรา ๖๗ มาตรา ๖๗ ทวิ มาตรา ๖๘ มาตรา ๖๙ แห่งประมวลรัษฎากร ดังต่อไปนี้ ออกไปเป็นภายในวันที่ ๓๑ มกราคม พ.ศ. ๒๕๖๘

 (๑) ท้องที่ตามข้อ ๑ (๑) สำหรับกรณีที่จะต้องยื่นรายการและชำระภาษีหรือกรณีที่ได้รับการขยายกำหนดเวลาสำหรับการยื่นรายการและชำระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗ ตั้งแต่วันที่ ๑ ธันวาคม พ.ศ. ๒๕๖๗ ถึงวันที่ ๓๑ ธันวาคม พ.ศ. ๒๕๖๗ แล้วแต่กรณี

 (๒) ท้องที่ตามข้อ ๑ (๒) และ (๓) สำหรับกรณีที่จะต้องยื่นรายการและชำระภาษีหรือกรณี ที่ได้รับการขยายกำหนดเวลาสำหรับการยื่นรายการและชำระภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษี ผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗ ตั้งแต่วันที่ ๑๒ ธันวาคม พ.ศ. ๒๕๖๗ ถึงวันที่ ๓๑ ธันวาคม พ.ศ. ๒๕๖๗ แล้วแต่กรณี

 ข้อ ๔ ให้ขยายกำหนดเวลาการยื่นแบบแสดงรายการและชำระภาษีมูลค่าเพิ่มตามมาตรา ๘๓ แห่งประมวลรัษฎากร และภาษีธุรกิจเฉพาะตามมาตรา ๙๑/๑๐ แห่งประมวลรัษฎากร ทั้งนี้ ไม่รวมถึงการยื่นแบบแสดงรายการและชำระภาษีธุรกิจเฉพาะ สำหรับการขายอสังหาริมทรัพย์เป็นทางค้าหรือ หากำไร ไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา ๙๑/๒ (๖) แห่งประมวลรัษฎากร ออกไปเป็นภายในวันที่ ๓๑ มกราคม พ.ศ. ๒๕๖๘ ในท้องที่ตามข้อ ๑ สำหรับเดือนภาษีพฤศจิกายน พ.ศ. ๒๕๖๗ ซึ่งจะต้องยื่นแบบแสดงรายการและชำระภาษีภายในวันที่ ๑๖ ธันวาคม พ.ศ. ๒๕๖๗ หรือที่ได้รับการขยายกำหนดเวลาดังกล่าวออกไปเป็นภายในวันที่ ๒๓ ธันวาคม พ.ศ. ๒๕๖๗ สำหรับการยื่นรายการและนำส่งภาษีผ่านระบบเครือข่ายอินเทอร์เน็ต ตามประกาศกระทรวงการคลัง เรื่อง การขยายกำหนดเวลาการยื่นแบบแสดงรายการและชำระภาษีผ่านระบบเครือข่ายอินเทอร์เน็ต (ฉบับที่ ๗) ลงวันที่ ๑๒ มกราคม พ.ศ. ๒๕๖๗ แล้วแต่กรณี

 ข้อ ๕ ให้ขยายกำหนดเวลาการขอเสียอากรแสตมป์เป็นตัวเงิน ตามมาตรา ๑๐๓ (๓) แห่งประมวลรัษฎากร ดังต่อไปนี้ ไม่ว่าจะยื่นผ่านช่องทางใด ออกไปเป็นภายในวันที่ ๓๑ มกราคม พ.ศ. ๒๕๖๘

 (๑) ท้องที่ตามข้อ ๑ (๑) สำหรับกรณีที่จะต้องเสียอากรตั้งแต่วันที่ ๑ ธันวาคม พ.ศ. ๒๕๖๗ ถึงวันที่ ๓๑ ธันวาคม พ.ศ. ๒๕๖๗

 (๒) ท้องที่ตามข้อ ๑ (๒) และ (๓) สำหรับกรณีที่จะต้องเสียอากรตั้งแต่วันที่ ๑๒ ธันวาคม พ.ศ. ๒๕๖๗ ถึงวันที่ ๓๑ ธันวาคม พ.ศ. ๒๕๖๗

/ ข้อ ๖ แบบ ...

 ข้อ ๖ แบบแสดงรายการภาษีที่ผู้มีหน้าที่เสียภาษีหรือนำส่งภาษีได้รับการขยายกำหนดเวลา
การยื่นรายการและชำระภาษีอากรหรือนำส่งภาษี แล้วแต่กรณี ดังนี้

 (๑) ภาษีเงินได้หัก ณ ที่จ่าย ตามแบบ ภ.ง.ด.๑ ภ.ง.ด.๒ ภ.ง.ด.๓ ภ.ง.ด.๕๓ และ ภ.ง.ด.๕๔

 (๒) ภาษีเงินได้นิติบุคคล ตามแบบ ภ.ง.ด.๕๐ ภ.ง.ด.๕๑ ภ.ง.ด.๕๒ และ ภ.ง.ด.๕๕

 (๓) ภาษีมูลค่าเพิ่ม ตามแบบ ภ.พ.๓๐ และ ภ.พ.๓๖

 (๔) ภาษีธุรกิจเฉพาะ ตามแบบ ภ.ธ.๔๐

 (๕) อากรแสตมป์ ตามแบบ อ.ส.๔ อ.ส.๔ก อ.ส.๔ข และ อ.ส.๙

 ประกาศ ณ วันที่  ๒๕  เมษายน  พ.ศ. ๒๕๖๘

 จุลพันธ์ อมรวิวัฒน์

(นายจุลพันธ์ อมรวิวัฒน์)

รัฐมนตรีช่วยว่าการฯ ปฏิบัติราชการแทน

รัฐมนตรีว่าการกระทรวงการคลัง